CELEX: 62018TB0660
Language: fi
Date: 2019-07-09 00:00:00
Title: asia T-660/18: Unionin yleisen tuomioistuimen määräys 9.7.2019 — VodafoneZiggo Group v. komissio (Kumoamiskanne — Sähköinen viestintä — Direktiivin 2002/21/EY 7 artikla — Kiinteiden yhteyksien tukkumyynti — Yhteinen huomattava markkinavoima — Operaattoreita koskevat erityiset sääntelyvelvollisuudet — Kansallisen sääntelyviranomaisen saataville asettama toimenpide-ehdotus — Komission lausunto — Menettelyn toisen vaiheen aloittamatta jättäminen — Toimi, joka ei voi olla kanteen kohteena — Työjärjestyksen 130 artikla — Tutkimatta jättäminen)

30.9.2019   
            
            
               FI
            
            
               Euroopan unionin virallinen lehti
            
            
               C 328/54
            
         
      Unionin yleisen tuomioistuimen määräys 9.7.2019 — VodafoneZiggo Group v. komissio
      (asia T-660/18) (1)
      
      (Kumoamiskanne - Sähköinen viestintä - Direktiivin 2002/21/EY 7 artikla - Kiinteiden yhteyksien tukkumyynti - Yhteinen huomattava markkinavoima - Operaattoreita koskevat erityiset sääntelyvelvollisuudet - Kansallisen sääntelyviranomaisen saataville asettama toimenpide-ehdotus - Komission lausunto - Menettelyn toisen vaiheen aloittamatta jättäminen - Toimi, joka ei voi olla kanteen kohteena - Työjärjestyksen 130 artikla - Tutkimatta jättäminen)
      (2019/C 328/61)
      Oikeudenkäyntikieli: englanti
      
         Asianosaiset
      
      
         Kantaja: VodafoneZiggo Group BV (Utrecht, Alankomaat) (edustajat: asianajajat W. Knibbeler ja A. Pliego Selie)
      
         Vastaaja: Euroopan komissio (asiamiehet: G. Braun ja L. Nicolae)
      
         Oikeudenkäynnin kohde
      
      SEUT 263 artiklaan perustuva vaatimus kumota päätös, jonka väitetään sisältyvän 30.8.2018 laadittuun, Alankomaiden sääntelyviranomaiselle Autoriteit Consument en Marktille (kuluttaja- ja markkinaviranomainen, Alankomaat) osoitettuun komission kirjeeseen, joka sisältää sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annetun Euroopan parlamentin ja neuvoston direktiivin 2002/21/EY (EYVL 2002, L 108, s. 33) 7 artiklan 3 kohdan mukaisesti annetun komission lausunnon kyseisen viranomaisen sen saataville asettamasta toimenpide-ehdotuksesta (asiat NL/2018/2099 ja NL/2018/2100),
      
         Määräysosa
      
      
                  1)
               
               
                  Kanne jätetään tutkimatta.
               
            
                  2)
               
               
                  Lausunnon antaminen Alankomaiden kuningaskunnan, T-Mobile Netherlands Holding BV:n, T-Mobile Netherlands BV:n, T-Mobile Thuis BV:n ja Tele2 Nederland BV:n väliintulohakemuksista raukeaa.
               
            
                  3)
               
               
                  VodafoneZiggo Group BV vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut väliintulohakemuksista aiheutuneita kuluja lukuun ottamatta.
               
            
                  4)
               
               
                  VodafoneZiggo Group, komissio, Alankomaiden kuningaskunta sekä T-Mobile Netherlands Holding, T-Mobile Netherlands, T-Mobile Thuis ja Tele2 Nederland vastaavat väliintulohakemuksiin liittyvistä omista kuluistaan.
               
            
         (1)  EUVL C 4, 7.1.2019.